రాబోయే శుక్రవారం 'వీఐపీ 2'తో తమిళలను ఆకట్టుకోబోతున్నాడు ధనుష్. అయితే ఈ సినిమా తెలుగు, హిందీ వర్షన్స్ విడుదల విషయంలో మాత్రం ఈ యంగ్ హీరో ఆచితూచి అడుగులు వేస్తున్నాడు.'వీఐపీ' చిత్రం సాధించిన ఘన విజయంతో దాని సీక్వెల్ పై దృష్టి పెట్టిన ధనుష్, దర్శకుడి విషయంలో మాత్రం కాస్తంత రాజీ పడ్డాడు. వేల్ రాజ్కు బదులు తన మరదలు సౌందర్యకు మెగాఫోన్ అప్పజెప్పాడు. ఈ సీక్వెల్కు ధనుషే రచన చేయడం మరో విశేషం. అజిత్ 'వివేగం' విడుదల వాయిదా పడటంతో, 'వీఐపీ 2' చిత్రాన్ని తమిళనాట ఈ నెల 11న రిలీజ్ చేస్తున్నారు. అయితే తెలుగు, హిందీ భాషల్లో ధియేటర్ల లభ్యత దృష్ట్యా 18న విడుదలకు ప్లాన్ చేశారు. ఈ రెండు భాషల్లోనూ సెన్సార్ పూర్తయిందని, 'యు' సర్టిఫికెట్ లభించిందని ధనుష్ తెలిపాడు.సూపర్ స్టార్ రజనీకాంత్ నటించిన 'కబాలీ' చిత్రం మలేసియా నేపథ్యంలో తెరకెక్కింది. గత యేడాది ఈ సినిమా అక్కడ 480 థియేటర్లలో విడుదలైంది. అయితే... మరో రెండు రోజుల్లో జనం ముందుకు రాబోతున్న'వీఐపీ 2' చిత్రాన్ని మలేసియాలో ఏకంగా 550 థియేటర్లలో రిలీజ్ చేస్తున్నారట. సింగపూర్ లో ఈ చిత్రానికి 'పీ 13' సర్టిఫికెట్ లభించిందని, దాంతో చిన్నారులు సైతం దీనిని చూసే అవకాశం ఉందని అక్కడి పంపిణీదారులు చెబుతున్నారు. మొత్తానికీ 'వీఐపీ -2' విడుదలకు ముందే మామ రజనీ రికార్డులను అల్లుడు ధనుష్ అధిగమిస్తున్నాడు. మరి కలెక్షన్ల పరంగా ఇది ఏ స్థాయి విజయం సాధిస్తుందో చూడాలి.
raboye sukravaaram 'vip 2'thoo tamilalanu aakattukobotunnadu dhanush. ayithe ee sinima telugu, hindi versions vidudala vishayamlo maatram ee yang heero aachituchi adugulu vestunnadu.'vip' chitram saadhinchina ghana vijayamtho daani seakwel pai drushti pettina dhanush, darsakudi vishayamlo maatram kaastanta raji paddaadu. vel rajku badulu tana maradalu soundaryaku megaphon appajeppadu. ee seekwelku dhanushe rachana cheyadam maro visesham. ajit 'vivegam' vidudala vaayidaa padatamtho, 'vip 2' chitraanni tamilanaata ee nela 11na rillees chestunnaru. ayithe telugu, hindi bhaashallo dhiyetarla labhyata drishtya 18na vidudalaku plan chesaru. ee rendu bhaashalloonuu sensar puurtayindani, 'yu' certificate labhinchindani dhanush telipaadu.super star rajanikant natinchina 'kabali' chitram malesia nepathyamlo terakekkindi. gatha yedadi ee sinima akkada 480 theaterlalo vidudalaindi. ayithe... maro rendu rojullo janam munduku rabotunna'vip 2' chitraanni malesialo ekamgaa 550 theaterlalo rillees chestunnarata. singapur loo ee chitraaniki 'pee 13' certificate labhinchindani, daamto chinnarulu saitam deenini chuse avakaasam undani akkadi pampineedaarulu chebutunnaru. mottaanikee 'vip -2' vidudalaku munde maama rajanee rikaardulanu alludu dhanush adhigamistunnadu. mari kalekshanla paramgaa idhi e sthaayi vijayam saadhistundo chudali.